PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/145/16 martie 2004
R A P O R T

asupra proiectului de Lege privind aprobarea Ordonanţei de urgenţă a Guvernului nr.6/2004 pentru completarea anexei V/1b la Ordonanţa de urgenţă a Guvernului nr.191/2002 privind creşterile salariale ce se vor acorda în anul 2003 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariului de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.6/2004 pentru completarea anexei V/1b la Ordonanţa de urgenţă a Guvernului nr.191/2002 privind creşterile salariale ce se vor acorda în anul 2003 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariului de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, trimis cu adresa nr. P.L.-X 182 din 5 aprilie 2004.

La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

· Comisia pentru buget, finanţe şi bănci

· Comisia pentru administraţie publică, amenajarea teritoriului şi echilibru ecologic 

· Comisia juridică, de disciplină şi imunităţi.

Proiectul de lege are ca obiect de reglementare completarea anexei nr.V/1b la Ordonanţa de urgenţă a Guvernului nr.191/2002 în sensul stabilirii salariilor de bază pentru funcţiile specifice din serviciile publice de Salvamont organizate potrivit Hotărârii Guvernului nr.77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi, respectiv pentru funcţiile de salvatori montani.
Comisia propune Plenului adoptarea proiectului de lege întrucât în legislaţia privind salarizarea personalului din sectorul bugetar nu este cuprinsă funcţia de salvator montan, fiind necesară completarea legislaţiei prin introducerea funcţiei respective şi a nivelelor de salarizare corespunzătoare.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 29 martie 2004, cu respectarea prevederilor art.76 alin.(2) din Constituţie, republicată.
3. La lucrările comisiei au fost prezenţi 20 deputaţi, din totalul de 21 membri ai comisiei.

La dezbaterea proiectului în şedinţa comisiei din 14 aprilie 2004 au participat ca invitaţi, în conformitate cu prevederile art.51 şi 52 din Regulamentul Camerei Deputaţilor:

· d-l Mihai Pătruţ – director general în Ministerul Administraţiei şi Internelor;

· d-l Ion Gibescu – şef serviciu în Ministerul Muncii, Solidarităţii Sociale şi Familiei.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterilor în şedinţa comisiei din 14 aprilie 2004, proiectul de lege a fost aprobat în forma prezentată de Senat, cu unanimitate de voturi.
PREŞEDINTE,




SECRETAR,

Smaranda DOBRESCU



Pavel TODORAN

Întocmit, 

Expert Elena MESAROŞ

